**Արևմտյան արվեստի ազգային թանգարան** (国立西洋美術館 Kokuritsu Seiyō Bijutsukan?, անգլ.՝ National Museum of Western Art, NMWA), արևմտյան ավանդույթների մասնագիտացված առաջնային պատկերասրահ Ճապոնիայի Թայթո շրջանում։ Թանգարանը գտնվում է Թայթոյի Ուենո զբոսայգու թանգարանային և կենդանաբանական այգու համալիրում։

Պատմություն
-----------

Օգյուստ Ռոդենի «Մտածողը» Արևմտյան արվեստի ազգային թանգարանի մուտքի մոտ
Թանգարանը հիմնադրվել է 1959 թվականի հունիսի 10-ին արվեստի հավաքորդ Մացուկատա Կոձիրոյի (1865-1950) հավաքածուի հիման վրա։ Մացուկատայի ձեռքբերումներն ստեղծել են այն կորիզը, որի հենքի վրա ստեղծվել է արևմտյան արվեստի ազգային թանգարանը։

Թանգարանում ցուցադրվում են վաղ Վերածննդից մինչև XX դարի գործեր, որոնցից շատերը ձեռք են բերվել թանգարանի բացումից ի վեր։ Թանգարանի նպատակն է հանրությանը հնարավորություն տալ գնահատելու արևմտյան արվեստը։

Թանգարանն արևմտյան արվեստին նվիրված Ճապոնիայի միակ ազգային հաստատությունն է։ Հիմնադրումից ի վեր այստեղ կազմակերպվում են ցուցահանդեսներ, արվեստի ստեղծագործությունների և փաստաթղթերի ձեռքբերում, հետազոտություն, վերականգնում և պահպանում, ուսուցում, ինչպես նաև արևմտյան արվեստի հետ կապված նյութերի հրապարակում։

Թանգարանն ամեն տարի ներառվում է զարգացման և կազմակերպման հատուկ ցուցահանդեսների շարքում, որոնց ընթացքում աշխատանքները Ճապոնիայի և նրա շրջանակներից դուրս մասնավոր հավաքածուներից և թանգարաններից փոխառվում և ցուցադրվում են։ 1963 թվականին թանգարանը ներկայացրեց Մարկ Շագալի 450 աշխատանքներ, որի ընթացքում գործերը բերվեցին 15 երկրներից, այդ թվում 8 կտավ Խորհրդային Միությունից։

Հավաքածուներ
------------

Կլոդ Մոնե, Ջրաշուշաններ, 1916, կտավ/յուղաներկ, 200.5 × 201 սմ
Մշտական հավաքածուի ձևավորման և զարգացման համար հիմնադրումից ի վեր թանգարանն ամեն տարի ձեռք է բերում արվեստի գործեր։ Հավաքածուն ներառում է շուրջ 4500 աշխատանք, այդ թվում 14-20-րդ դարերի գեղանկարներ, քանդակներ։

**Գեղանկարներ, վաղ 18-րդ դար**  

Գլխավոր շենքում ներկայացված են նախա 18-րդ դարի աշխատանքներ, այդ թվում Պաոլո Վերոնեզեի, Պիտեր Պաուլ Ռուբենսի Պիտեր Բրեյգելի և Ֆրանգոնարդի աշխատանքները։ Կտավների մեծ մասը կրոնական թեմաներով աշխատանքներ են։

**Գեղանկարներ, 19-20-րդ դդ.**  

Թանգարանի մասնաշենքի նոր թևում ներկայացված է 19-20-րդ դդ. ֆրանսիացի նկարիչների աշխատանքներ, այդ թվում՝ Էժեն Դելակրուայի, Գյուստավ Կուրբեի, Էդուարդ Մանեի, Պիեռ-Օգյուստ Ռենուարի, Կլոդ Մոնեի, Վինսենթ վան Գոգի, Պոլ Գոգենի աշխատանքները։ Պատկերասրահը ցուցադրում է նաև հաջորդ սերնդի արվեստագետների գործերից՝ Ալբեր Մարքե, Պիկասո, Խայիմ Սուտին, Էրնստ, Միրո, Ժան Դյուբուֆֆե, Պոլոք

**Գծանկարներ**  

Գծանկարների հավաքածուում ներկայացված են 18-19-րդ դդ. ֆրանսիացի արվեստագետներ Ֆրանսուա Բուշեն, Ֆրանգոնարդը, Էժեն Դելակրուան, Գյուստավ Մորոն, Օգյուստ Ռոդենը, Պոլ Սեզանը։

**Տպագրություն**  

Տպագրական հավաքածուում ներկայացված են 15-20-րդ դդ. աշխատանքներ, այդ թվում՝ Ալբրեխտ Դյուրերի, Հանս Հոլբեյնի, Ռեմբրանդի, Ջովաննի Բատիստա Պիրանեզիի, Ֆրանցիսկո Գոյայի աշխատանքներ։

### Ընդհանուր կատալոգ

«Ճապոնիայի ազգային արվեստի հավաքածուի ընդհանուր կատալոգը» ճապոնական ազգային արվեստի 4 թանգարանների համախմբված կատալոգ է՝

* Ժամանակակից արվեստի ազգային թանգարան (Կիոտո)
* Ժամանակակից արվեստի ազգային թանգարան (Տոկիո)
* Ժամանակակից արվեստի ազգային թանգարան (Օսակա)
* Արևմտյան արվեստի ազգային թանգարան

լը Կորբյուզիե շենք
------------------

Թանգարանի հիմնական շենքը նախագծել է շվեյցարացի ճարտարապետ Շառլ Էդուար լը Կորբյուզիեն (1887-1965), ով ավելի հայտնի է որպես լը Կորբյուզիե։ Սա Հեռավոր Արևելքում նրա միակ կառույցն է։ Բազմահարկ, երկաթբետոնյա շենքի կառուցումն ավարտվել է 1959 թվականի մարտին՝ որպես Երկրորդ համաշխարհային պատերազմից հետո Ճապոնիայի և Ֆրանսիայի միջև դիվանագիտական հարաբերությունների վերսկսման խորհրդանիշ։

### Շենքի լրացուցիչ աշխատանքներ

Տարիների ընթացքում թանգարանը ընդարձակվել է։ Սակակուրա Ասոսիեյթսը 1964 թվականին նախագծեց դասախոսությունների սրահ, գրասենյակային շենք, 1984 թվականին՝ տոմսարկղի տարածք։ 1979 թվականին Մեկավա Ասոսիեյթսը նախագծեց շենքի նոր հավելված և 1998 թվականին Քաղաքաշինության նախարարության, Յոկոյամա ճարտարագիտական և Շիմիզու շինարարական ընկերությունների հետ համատեղ թանգարանում տեղադրեցին սեյսմակայուն հենքեր։

Համաշխարհային ժառանգություն
Ֆրանսիական կառավարության խնդրանքով 2007 թվականին Ճապոնիան շենքը որպես Ճապոնիայի մշակութային արժեք, պայմանականորեն ներառեց ՅՈՒՆԵՍԿՕ-ի համաշխարհային ժառանգությունների ցանկում։

2016 թվականի հուլիսին ՅՈՒՆԵՍՕ-ն լը Կորբյուզիեի 17 աշխատանքներ ներառեց համաշխարհային ժառանգության ցանկում, այդ թվում նաև 1959 թվականին կառուցված Արևմտյան արվեստի ազգային թանգարանի շենքը։

Պատկերասրահ
-----------

* Էժեն ԲուդենԷժեն Բուդեն
* Պոլ ՍեզանՊոլ Սեզան
* Ժան Բատիստ Կամիլ ԿորոԺան Բատիստ Կամիլ Կորո
* Գյուստավ ԿուրբեԳյուստավ Կուրբե
* Լուկաս Կրանախ ԱվագԼուկաս Կրանախ Ավագ
* Ֆիլիպ դե ՇամպանՖիլիպ դե Շամպան
* Պիեռ Պյուվի դը ՇավանՊիեռ Պյուվի դը Շավան
* Խոսե դե ՌիբերաԽոսե դե Ռիբերա
* Էժեն ԴելակրուաԷժեն Դելակրուա
* Կառլո ԴոլչիԿառլո Դոլչի
* Գերարդ ԴաուԳերարդ Դաու
* Էլ ԳրեկոԷլ Գրեկո
* Անրի Ֆանտեն-ԼատուրԱնրի Ֆանտեն-Լատուր
* Հենրի ՖյուսլիՀենրի Ֆյուսլի
* Պոլ ԳոգենՊոլ Գոգեն

Ծանոթագրություններ
------------------

1. ↑  archINFORM (գերմ.) — 1994.
2. ↑
3. ↑
4. ↑
5. ↑  Art's most popular: Exhibition and museum visitor figures 2018 // *The Art Newspaper* — 2019. — Vol. XXVIII, Iss. 311. — ISSN 0960-6556
6. ↑  Art's most popular: Exhibition and museum visitor figures 2019 // *The Art Newspaper* — 2020. — Vol. XXIX, Iss. 322. — ISSN 0960-6556
7. 1 2  "NMWA collection". Արխիվացված է the original 2020 թ․ հունիսի 3-ին. Retrieved 2017 թ․ փետրվարի 7. `{{cite web}}`: Unknown parameter `|dead-url=` ignored (`|url-status=` suggested) (help)
8. 1 2 3 4  NMWA outline
9. ↑  Chapin, Emerson. "Japan Assembling a Large Chagall Show; 450 Works From 15 Nations to Be Lent For Tokyo Display; Value of Exhibition Estimated at Nearly $14 Million Planned for 7 Years Designed by Le Corbusler, "*New York Times.* September 24, 1963.
10. ↑  NMWA 14th-16th centuries
11. ↑  NMWA 17th century
12. ↑  NMWA 18th century
13. ↑  NMWA pre-WWII artists
14. ↑  NMWA post-WWII artists
15. ↑  NMWA prints study
16. ↑  IAI-National Museums of Art union catalog
17. ↑  MOMAK union catalog
18. ↑  Watanabe, Hiroshi. (2001). M1 *The Architecture of Tokyo: An Architectural History,*  pp. 123-124.
19. ↑  NMWA building
20. ↑  Reynolds, (2001), p179
21. ↑  BBC.com: "Le Corbusier works named as UN world heritage sites", posted 17 July 2016. accessed 7.17.2016.

Արտաքին հղումներ
----------------

* (անգլերեն)-Պաշտոնական կայք
* See panoramic 360° view of NMWA plaza, including Rodin sculpture Archived 2007-01-18 at the Wayback Machine.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNE: XX147556 · BNF: 12205879g · CiNii: DA02559426 · GND: 1056234-5 · ISNI: 0000000123753484, 0000000123760449 · LCCN: n81003243 · NDL: 00272841 · NKC: kn20090702004 · NLA: 35490536 · SUDOC: 027608433 · VIAF: 155685720 · ULAN: 500309693 · WorldCat VIAF: 155685720 |

 |

 |